pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สถาบันการบินพลเรือน ประกาศรับสมัครผู้ว่าการสถาบันการบินพลเรือน
วันอังคารที่ 18 พฤษภาคม 2564
สถาบันการบินพลเรือน ประกาศรับสมัครผู้ว่าการสถาบันการบินพลเรือน
สถาบันการบินพลเรือน (สบพ.) กระทรวงคมนาคม เปิดรับสมัครบุคคลเพื่อคัดเลือกเข้าดํารงตําแหน่งผู้ว่าการสถาบันการบินพลเรือน
สถาบันการบินพลเรือน (สบพ.) กระทรวงคมนาคม เปิดรับสมัครบุคคลเพื่อคัดเลือกเข้าดํารงตําแหน่งผู้ว่าการสถาบันการบินพลเรือน ซึ่งมีวาระอยู่ในตําแหน่งคราวละไม่เกิน 4 ปี หรือเมื่ออายุครบ 60 ปีบริบูรณ์ แล้วแต่วาระใดจะถึงก่อน เพื่อบริหารกิจการของ สบพ. โดยมีระยะเวลาการรับสมัครฯ ตั้งแต่วันที่ 17 พฤษภาคม - 15 มิถุนายน 2564
การรับสมัครบุคคลเพื่อคัดเลือกเข้าดํารงตําแหน่งผู้ว่าการ สบพ. เป็นไปตามวัตถุประสงค์ และอํานาจหน้าที่ รวมถึงนโยบาย ข้อบังคับ ระเบียบที่คณะกรรมการ สบพ. ได้กําหนดภายใต้กฎหมายที่เกี่ยวข้อง โดยรับผิดชอบต่อคณะกรรมการฯ ในการบริหารให้เป็นไปตามสัญญาจ้างผู้ว่าการ สบพ. โดยผู้สนใจสมัครรับการคัดเลือก สามารถดาวน์โหลดใบสมัคร และเอกสารอื่น ได้ทาง www.catc.or.th หรือ https://catc.thaijobjob.com หรือช่องทางการรับสมัครสามารถมายื่นใบสมัครได้ด้วยตนเอง หรือให้ผู้อื่นมาดําเนินการแทนโดยมีใบมอบอํานาจ และเอกสารหลักฐานประกอบการสมัครที่ครบถ้วนได้ที่ ฝ่ายเลขานุการคณะกรรมการสรรหาผู้ว่าการ สบพ. สํานักงานทรัพยากรบุคคล อาคารศูนย์พัฒนาบุคลากรด้านการบิน สบพ. กรุงเทพฯ โดยมีระยะเวลาการรับสมัครฯ ตั้งแต่วันที่ 17 พฤษภาคม - 15 มิถุนายน 2564 ทั้งนี้ สามารถสอบถามรายละเอียดได้ที่ โทร. 0 2272 5741 ต่อ 8021 หรือ 0 2272 5287 ในวันและเวลาทําการ
รัฐบาลไทย-ข่าวทำเนียบรัฐบาล-การท่าเรือแห่งประเทศไทยร่วมมือกับ SCGL พัฒนาระบบขนส่งปูนซีเมนต์ New Normal Logistics
วันอังคารที่ 18 พฤษภาคม 2564
การท่าเรือแห่งประเทศไทยร่วมมือกับ SCGL พัฒนาระบบขนส่งปูนซีเมนต์ New Normal Logistics
...
เรือโท กมลศักดิ์ พรหมประยูร ผู้อํานวยการการท่าเรือแห่งประเทศไทย กระทรวงคมนาคม กล่าวว่า การท่าเรือแห่งประเทศไทย (กทท.) เตรียมลดค่าธรรมเนียมให้กับผู้ประกอบการขนส่งปูนซีเมนต์สําเร็จรูปรายหลักของไทยผ่านท่าเรือระนอง (ทรน.) เพื่อช่วยเหลือและลดค่าใช้จ่ายจากสถานการณ์การแพร่ระบาดของโรคติดเชื้อไวรัส COVID-19 ส่งเสริมการตลาดและสร้างรายได้เพิ่มให้กับ ทรน. โดยสนับสนุนการขยายกลุ่มเป้าหมายสินค้าใหม่ ส่งเสริมการเชื่อมโยงการขนส่งสินค้าระหว่าง ทรน. กับท่าเรือในกลุ่มประเทศ BIMSTEC ได้แก่ สาธารณรัฐประชาชนบังกลาเทศ ศรีลังกา อินเดีย ไทย สาธารณรัฐแห่งสหภาพเมียนมา เนปาล และภูฏาน รวมทั้งลดต้นทุนโลจิสติกส์การขนส่งในพื้นที่ภาคใต้ และส่งเสริมให้ ทรน. เป็นประตูการค้าฝั่งตะวันตก (Western Gateway) ตามนโยบายของรัฐบาลที่จะพัฒนาพื้นที่ระเบียงเศรษฐกิจภาคใต้อย่างยั่งยืน (SEC) เนื่องจาก ทรน. มีศักยภาพด้านการขนถ่ายสินค้าข้างลําลงเรือโดยตรง จึงได้เชิญชวนบริษัท SCG Logistics Management จํากัด (SCGL) ซึ่งเป็นผู้ส่งออกปูนซีเมนต์สําเร็จรูปจากจังหวัดนครศรีธรรมราชไปยังสาธารณรัฐแห่งสหภาพเมียนมา ร่วมพัฒนาระบบ New Normal Logistics ในรูปแบบ Model Lighter ซึ่งสามารถขนส่งสินค้าได้รอบละ 5,000 - 6,000 ตันต่อเที่ยว เมื่อเทียบกับทางถนน โดยปรับเปลี่ยนโหมดการขนส่งด้วยรถบรรทุกจากโรงงานในพื้นที่อําเภอทุ่งสง จังหวัดนครศรีธรรมราช ไปยังท่าเรือแสงทอง อําเภอกันตัง จังหวัดตรัง ด้วยเรือลําเลียง (Lighter) มาที่ ทรน. เพื่อขนส่งต่อไปที่สาธารณรัฐแห่งสหภาพเมียนมา โดยในปี 2565 SCGL มีแผนการส่งออกปูนซีเมนต์ จํานวน 150,000 ตันต่อเดือน
ทั้งนี้ คณะกรรมการฝ่ายบริหาร กทท. ได้เห็นชอบให้ส่วนลดอัตราค่าธรรมเนียม เพื่อส่งเสริมให้เกิดการใช้บริการขนถ่ายปูนซีเมนต์ผ่าน ทรน. ของ SCGL ในอัตราที่เหมาะสมเป็นระยะเวลา 2 ปี นับตั้งแต่วันที่ 17 พฤษภาคม 2564 - 16 พฤษภาคม 2566 โดยให้ขยายระยะเวลาการชําระเงินค่าธรรมเนียมจากเดิม 15 วัน เป็น 30 วัน นับตั้งแต่วันที่ได้รับใบแจ้งหนี้ และมอบให้สํานักงานท่าเรือภูมิภาค และฝ่ายพัฒนาธุรกิจและการตลาดพิจารณาแนวทางการวางแผนธุรกิจร่วมกัน เพื่อทําบันทึกข้อตกลงความร่วมมือ (MOU) ระหว่างบริษัท ปูนซิเมนต์ไทย (ทุ่งสง) จํากัด , SCGL และ ทรน. ต่อไป
รัฐบาลไทย-ข่าวทำเนียบรัฐบาล-กรมทางหลวงชนบทแจ้งปิดจราจรบนสะพานกรุงเทพ (ทุกช่องทาง) คืนวันที่ 20 พฤษภาคม 2564 ช่วงเวลา 4 ทุ่ม ถึง ตี 4 เพื่อตรวจสอบระบบเปิด - ปิด สะพาน
วันอังคารที่ 18 พฤษภาคม 2564
กรมทางหลวงชนบทแจ้งปิดจราจรบนสะพานกรุงเทพ (ทุกช่องทาง) คืนวันที่ 20 พฤษภาคม 2564 ช่วงเวลา 4 ทุ่ม ถึง ตี 4 เพื่อตรวจสอบระบบเปิด - ปิด สะพาน
กรมทางหลวงชนบท (ทช.) กระทรวงคมนาคม โดยสํานักบํารุงทาง ได้ดําเนินโครงการบูรณะทางหลวงชนบทสายหลัก สะพานกรุงเทพ จึงมีความจําเป็นต้องปิดการจราจร (ทุกช่องทาง) บนสะพานกรุงเทพ เพื่อตรวจสอบระบบปั๊มเปอร์ ช่วงเปิด - ปิดสะพาน ในคืนวันพฤหัสบดีที่ 20 พฤษภาคม 2564
กรมทางหลวงชนบท (ทช.) กระทรวงคมนาคม โดยสํานักบํารุงทาง ได้ดําเนินโครงการบูรณะทางหลวงชนบทสายหลัก สะพานกรุงเทพ จึงมีความจําเป็นต้องปิดการจราจร (ทุกช่องทาง) บนสะพานกรุงเทพ เพื่อตรวจสอบระบบปั๊มเปอร์ ช่วงเปิด - ปิดสะพาน ในคืนวันพฤหัสบดีที่ 20 พฤษภาคม 2564 ตั้งแต่เวลา 22.00 - 04.00 น. ของวันรุ่งขึ้น จึงขอประชาสัมพันธ์ให้ผู้สัญจรผ่านสะพานกรุงเทพหลีกเลี่ยงเส้นทางในวันและเวลาดังกล่าว โดยประชาชนสามารถใช้เส้นทางเลี่ยงสะพานพระราม 3 และสะพานสมเด็จพระเจ้าตากสินมหาราชทดแทนได้
ทั้งนี้ ประชาชนสามารถสอบถามรายละเอียดเพิ่มเติมได้ที่ นายชวลิต ทิพากรวงศ์ วิศวกรโยธาชํานาญการ สํานักบํารุงทาง กรมทางหลวงชนบท หมายเลขโทรศัพท์ 0 2551 5215
รัฐบาลไทย-ข่าวทำเนียบรัฐบาล-ครม.เห็นชอบมาตรการรับมือฤดูฝน ปี 64  ป้องกันและลดความเสียหายจากภัยพิบัติในฤดูฝน
วันอังคารที่ 18 พฤษภาคม 2564
ครม.เห็นชอบมาตรการรับมือฤดูฝน ปี 64  ป้องกันและลดความเสียหายจากภัยพิบัติในฤดูฝน
ครม.เห็นชอบมาตรการรับมือฤดูฝน ปี 64  ป้องกันและลดความเสียหายจากภัยพิบัติในฤดูฝน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 18 พฤษภาคม 2564 ว่า ครม.เห็นชอบมาตรการรับมือฤดูฝน ปี 2564 ตามที่สํานักงานทรัพยากรน้ําแห่งชาติ (สทนช.) เสนอ เพื่อเตรียมความพร้อมในการรับมือ ป้องกัน และลดความเสียหายจากการเกิดภัยพิบัติในฤดูฝน ซึ่งประมาณการปริมาณน้ําในแหล่งน้ําทั่วประเทศ ณ วันที่ 1 พฤษภาคม 2564 มีปริมาณน้ํารวม 38,722 ล้านลูกบาศก์เมตร (ร้อยละ 47 ของความจุ) และเมื่อเข้าฤดูฝนจะมีการใช้น้ําเพิ่มขึ้นเป็น 96,249 ล้านลูกบาศก์เมตร ซึ่งมากกว่าปริมาณน้ําที่มีอยู่ในอ่างเก็บน้ําถึง 57,527 ล้านลูกบาศก์เมตร ดังนั้น สทนช. จึงกําหนดแผนการจัดสรรน้ําในฤดูฝน และมาตรการรับมือฤดูฝนปี 2564 ดําเนินการควบคู่กันไป โดยแผนการจัดสรรน้ําในฤดูฝน กําหนดให้ใช้น้ําฝนในการทํากิจกรรมต่างๆ เป็นหลักเพื่อให้สอดคล้องกับปริมาณน้ําต้นทุน แบ่งประเภทการใช้น้ํา ดังนี้ 1)การอุปโภคบริโภค รวม 3,429 ล้านลูกบาศก์เมตร 2)การรักษาระบบนิเวศ รวม 12,888 ล้านลูกบาศก์เมตร 3)การเกษตรกรรม รวม 78,905 ล้านลูกบาศก์เมตร และ 4)การอุตสาหกรรม รวม 1,027 ล้านลูกบาศก์เมตร ส่วนพื้นที่จัดสรรน้ําเพื่อการเกษตรฤดูฝน กรมส่งเสริมการเกษตร ได้คาดการณ์พื้นที่ปลูกพืชฤดูฝนปี 2564 ดังนี้ 1)ในเขตชลประทาน มีจํานวน 11.56 ล้านไร่ แบ่งเป็น นารอบที่ 1 (นาปี) จํานวน 10.62 ล้านไร่ พืชไร่ จํานวน 6.1 แสนไร่ และพืชผัก จํานวน 3.2 แสนไร่ 2)นอกเขตชลประทาน มีจํานวน 61.49 ล้านไร่ แบ่งเป็น นารอบที่1 (นาปี) จํานวน 48.95 ล้านไร่ พืชไร่ จํานวน 11.75 ล้านไร่ และพืชผัก จํานวน 7.9 แสนไร่
สําหรับมาตรการรับมือฤดูฝน ปี 2564 ประกอบด้วย 10 มาตรการ ดังนี้ 1)คาดการณ์ชี้เป้าพื้นที่เสี่ยงน้ําท่วมและฝนน้อยกว่าค่าปกติ โดยปรับปรุงข้อมูลทุกสิ้นเดือน 2)บริหารจัดการน้ําพื้นที่ลุ่มต่ําเพื่อรองรับน้ําหลาก ตั้งแต่ 1 เมษายน ถึง 15 สิงหาคม 2564 3)ปรับปรุงเกณฑ์การบริหารจัดการน้ําในแหล่งน้ําขนาดใหญ่ ขนาดกลาง และเขื่อนระบายน้ํา ให้เสร็จภายใน 30 เมษายน 2564 4)ซ่อมแซมปรับปรุงอาคารชลศาสตร์และระบบระบายน้ํา ให้พร้อมใช้งานภายใน 30 มิถุนายน 2564 5)ปรับปรุงและแก้ไขสิ่งกีดขวางทางน้ํา ให้เสร็จภายใน 30 มิถุนายน 2564 6)ขุดลอกคูคลองและกําจัดผักตบชวา ให้เสร็จภายใน 30 มิถุนายน 2564 7)เตรียมความพร้อมและวางแผนเครื่องจักรเครื่องมือประจําพื้นที่เสี่ยงน้ําท่วมและฝนน้อยกว่าค่าปกติ ให้เสร็จภายใน 30 มิถุนายน 2564 8)เพิ่มประสิทธิภาพการใช้งานและปรับปรุงวิธีการส่งน้ําตลอดระยะเวลาฤดูฝน 9)สร้างการรับรู้และประชาสัมพันธ์ให้ประชาชนเตรียมความพร้อม ตลอดระยะเวลาฤดูฝน 10)ติดตามประเมินผลและปรับมาตรการให้สอดคล้องกับสถานการณ์ภัย ตลอดระยะเวลาฤดูฝน นอกจากนี้ ที่ประชุม ครม. ได้มอบหมายให้หน่วยงานที่เกี่ยวข้องจัดทําแผนปฏิบัติการตามมาตรการดังกล่าวด้วย
--------------------
รัฐบาลไทย-ข่าวทำเนียบรัฐบาล-ครม.เห็นชอบให้ขยายระยะเวลามาตรการภาษีเพื่อสนับสนุนการนำเข้ายา เวชภัณฑ์ และเครื่องมือแพทย์ต้านโควิด-19 สำหรับบริจาคเป็นสาธารณกุศล ไปถึงวันที่ 31 มีนาคม 2565
วันอังคารที่ 18 พฤษภาคม 2564
ครม.เห็นชอบให้ขยายระยะเวลามาตรการภาษีเพื่อสนับสนุนการนําเข้ายา เวชภัณฑ์ และเครื่องมือแพทย์ต้านโควิด-19 สําหรับบริจาคเป็นสาธารณกุศล ไปถึงวันที่ 31 มีนาคม 2565
ครม.เห็นชอบให้ขยายระยะเวลามาตรการภาษีเพื่อสนับสนุนการนําเข้ายา เวชภัณฑ์ และเครื่องมือแพทย์ต้านโควิด-19 สําหรับบริจาคเป็นสาธารณกุศล ไปถึงวันที่ 31 มีนาคม 2565
น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)เห็นชอบให้ขยายระยะเวลามาตรการภาษีเพื่อสนับสนุนการนําเข้ายา เวชภัณฑ์ และเครื่องมือแพทย์ต้านโควิด-19 สําหรับบริจาคเป็นสาธารณกุศล สําหรับการนําเข้าและบริจาคตั้งแต่วันที่ 1 มีนาคม 2564 ถึงวันที่ 31 มีนาคม 2565 หลังจากที่มาตรการเดิมสิ้นสุดไปเมื่อวันที่ 28 กุมภาพันธ์ 2564
การขยายระยะเวลาดังกล่าว คาดว่าจะทําให้สูญเสียรายได้จากภาษีประมาณ 15 ล้านบาท แต่จะมีประโยชน์คุ้มค่าในการช่วยสนับสนุนการรักษา การวินิจฉัย และการป้องกันโควิด-19 ซึ่งจะเป็นผลดีต่อสุขภาพของประชาชน ตลอดจนเศรษฐกิจและสังคมโดยรวมของประเทศ และยังช่วยจูงใจให้ภาคเอกชนมีส่วนร่วมกับภาครัฐในการแก้ไขสถานการณ์โควิด-19 ซึ่งจะส่งผลให้ภาครัฐสามารถประหยัดค่าใช้จ่ายนําไปช่วยเหลือประชาชนที่ได้รับผลกระทบจากการโควิด-19 ได้อย่างทั่วถึง
สําหรับรายละเอียดตามมาตรการภาษีเพื่อสนับสนุนการนําเข้ายา เวชภัณฑ์ และเครื่องมือแพทย์ต้านโควิด-19 สําหรับบริจาคเป็นสาธารณกุศลครั้งนี้ กระทรวงการคลังจะตราพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร โดยมีหลักการดังนี้คือ
1.ยกเว้นภาษีมูลค่าเพิ่มสําหรับการนําเข้าสินค้าที่ใช้รักษา วินิจฉัย หรือป้องกันโควิด-19เพื่อบริจาคให้แก่ สถานพยาบาลซึ่งประกอบด้วย สถานพยาบาลของทางราชการ สถานพยาบาลของสถาบันการศึกษาของรัฐ สถานพยาบาลขององค์การมหาชน สถานพยาบาลของรัฐวิสาหกิจที่เป็นองค์การของรัฐบาลหรือหน่วยงานธุรกิจที่รัฐบาลเป็นเจ้าของ สถานพยาบาลขององค์กรปกครองส่วนท้องถิ่น สถานพยาบาลของหน่วยงานอื่นของรัฐ หรือสถานพยาบาลของสภากาชาดไทย รวมไปถึงหน่วยงานของรัฐ และองค์กรหรือสถานสาธารณกุศลหรือสถานพยาบาลที่รัฐมนตรีว่าการกระทรวงการคลังประกาศ
2.ยกเว้นภาษีเงินได้นิติบุคคลและภาษีมูลค่าเพิ่มให้แก่บริษัทหรือห้างหุ้นส่วนนิติบุคคล สําหรับการบริจาคให้สถานพยาบาลตามข้อ 1 โดยต้องไม่นําต้นทุนของสินค้ามาหักเป็นรายจ่ายในการคํานวณภาษีเงินได้นิติบุคคล
---------------------
รัฐบาลไทย-ข่าวทำเนียบรัฐบาล-กสร. ปูพรมส่งพนักงานตรวจแรงงานร่วมมือจป.ในโรงงาน สู้ COVID - 19 ในกิจการก่อสร้าง โรงงานกลุ่มเสี่ยง
วันอังคารที่ 18 พฤษภาคม 2564
กสร. ปูพรมส่งพนักงานตรวจแรงงานร่วมมือจป.ในโรงงาน สู้ COVID - 19 ในกิจการก่อสร้าง โรงงานกลุ่มเสี่ยง
กรมสวัสดิการและคุ้มครองแรงงาน ออกมาตรการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID - 19) ในสถานประกอบกิจการ ส่งพนักงานตรวจแรงงานประสานเจ้าหน้าที่ความปลอดภัยในการทํางาน เข้าดูแลสถานประกอบกิจการกลุ่มเสี่ยงโดยเฉพาะกิจการก่อสร้าง
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวชี้แจงว่า ในสถานการณ์การแพร่ระบาดของโรคติดเชื้อไวรัสโคโรนา 2019 (COVID – 19) ทําให้เกิดผู้ติดเชื้อเป็นกลุ่มก้อน หรือที่เรียกกันว่า Cluster ที่ขยายวงกว้างในสถานประกอบกิจการต่าง ๆ นายสุชาติ ชมกลิ่น รัฐมนตรีว่าการกระทรวงแรงงานจึงสั่งการให้กรมสวัสดิการและคุ้มครองแรงงาน หาแนวทางการยับยั้งการแพร่ระบาดในสถานประกอบกิจการกลุ่มเสี่ยงโดยเฉพาะกิจการก่อสร้างขนาดใหญ่ จึงได้จัดทําประกาศ เรื่อง มาตรการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID - 19) ในสถานประกอบกิจการ ฉบับลงวันที่ 16 พฤษภาคม พ.ศ. 2564 ขอความร่วมมือสถานประกอบกิจการ นายจ้าง และลูกจ้าง ปฏิบัติตามมาตรการเฝ้าระวังและป้องกันฯ อาทิเช่น ห้ามเคลื่อนย้ายแรงงานต่างด้าว ทั้งเข้าไปและออกจากพื้นที่ที่ได้รับอนุญาตทํางานและพื้นที่ที่มีการแพร่ระบาดของโรคติดเชื้อไวรัส จัดให้มีมาตรการเฝ้าระวังและตรวจสอบคัดกรองในสถานประกอบกิจการ อาทิ การตรวจวัดอุณหภูมิร่างกาย การจัดหาแอลกอฮอล์ล้างมือ การควบคุมให้ลูกจ้างสวมหน้ากากอนามัย และประชาสัมพันธ์ให้ลูกจ้างทราบวิธีการป้องกันโรคติดเชื้อไวรัสโคโรนาในเบื้องต้นด้วยตัวเอง เป็นต้น ทั้งนี้ได้ส่งพนักงานตรวจแรงงานประสานทําความเข้าใจกับเจ้าหน้าที่ความปลอดภัยในการทํางาน (จป.) ของสถานประกอบการ ทําหน้าที่ดูแลเฝ้าระวังคัดกรองไม่ให้เกิดการแพร่ระบาดของโรคติดเชื้อดังกล่าวได้
อธิบดี กสร. กล่าวเพิ่มเติมว่า หากพบลูกจ้างเสี่ยงที่จะติดเชื้อ หรือติดเชื้อ หรือมีเหตุอันควรสงสัยว่าเป็นโรคติดเชื้อไวรัสโคโรนา 2019 จําเป็นต้องไปรับการตรวจรักษา หรือรับการชันสูตรทางการแพทย์ ให้นายจ้างอนุญาตให้ลูกจ้างใช้สิทธิลาป่วย หรือใช้สิทธิลาพักผ่อนประจําปีตามกฎหมายหรือตามตกลงกัน ทั้งนี้ หากสถานประกอบกิจการ นายจ้าง ลูกจ้าง มีข้อสงสัยเกี่ยวกับสิทธิหน้าที่และการปฏิบัติตามแนวทางนี้ ให้ติดต่อสอบถามได้ที่สํานักงานสวัสดิการและคุ้มครองจังหวัดทุกจังหวัด หรือสํานักงานสวัสดิการและคุ้มครองแรงงานกรุงเทพมหานครทุกพื้นที่ หรือโทรศัพท์สวยด่วน 1546 หรือ 1506 กด
รัฐบาลไทย-ข่าวทำเนียบรัฐบาล-กรมการขนส่งทางราง กรทรวงคมนาคม จัดประชุมคณะกรรมการจัดทำมาตรฐานการขนส่งทางราง
วันอังคารที่ 18 พฤษภาคม 2564
กรมการขนส่งทางราง กรทรวงคมนาคม จัดประชุมคณะกรรมการจัดทํามาตรฐานการขนส่งทางราง
หวังให้มาตรฐานต่างๆ ช่วยลดอุบัติเหตุ เพิ่มความปลอดภัยในการขนส่งทางรางของไทยเทียบเท่าสากล
นายกิตติพันธ์ ปานจันทร์ อธิบดีกรมการขนส่งทางราง กระทรวงคมนาคม เป็นประธานการประชุมคณะกรรมการจัดทํามาตรฐานการขนส่งทางราง ครั้งที่ 4-2/2564 ณ ห้องประชุมมนังคสิลา ชั้น 2 อาคาร ณ ถลาง กรมการขนส่งทางรางโดยมีผู้แทนจากหน่วยงานที่เกี่ยวข้องเข้าร่วมประชุมทางไกลผ่านระบบ Zoom ได้แก่ สํานักงานนโยบายและแผนการขนส่งและจราจร การรถไฟแห่งประเทศไทย การรถไฟฟ้าขนส่งมวลชนแห่งประเทศไทยบริษัท รถไฟฟ้า ร.ฟ.ท. จํากัด บริษัท ระบบขนส่งมวลชนกรุงเทพ จํากัด (มหาชน) บริษัท ทางด่วนและรถไฟฟ้ากรุงเทพ จํากัด (มหาชน) สํานักงานมาตรฐานผลิตภัณฑ์อุตสาหกรรม สถาบันวิจัยวิทยาศาสตร์และเทคโนโลยีแห่งประเทศไทย สํานักงานพัฒนาวิทยาศาสตร์และเทคโนโลยีแห่งชาติ สถาบันมาตรวิทยาแห่งชาติ สมาคมสถาปนิกสยาม ในพระบรมราชูปถัมภ์ สภาอุตสาหกรรมแห่งประเทศไทย สมาคมวิศวกรที่ปรึกษาแห่งประเทศไทย และกองมาตรฐานความปลอดภัยและบํารุงทาง กรมการขนส่งทางราง ในฐานะฝ่ายเลขานุการ
ที่ประชุมได้ร่วมกันพิจารณาร่างมาตรฐาน จํานวน 3 มาตรฐาน ได้แก่
1) มาตรฐานการออกแบบทางรถไฟชนิดไม่มีหินโรยทาง สําหรับทางขนาด 1,435 มิลลิเมตร (Ballastless Track Design) ซึ่งมีรูปแบบโครงสร้างทาง 2 ประเภทใหญ่ คือ โครงสร้างทางแบบไม่มีหินโรยทางประเภทมีจุดรองรับต่อเนื่องหรือรางแบบฝัง (Embeded Rail System : ERS) และโครงสร้างทางแบบไม่มีหินโรยทางประเภทพื้นทางคอนกรีตเสริมเหล็กแบบต่อเนื่องที่มีระบบยึดเหนี่ยวราง (Continuous Reinforced Concrete (CRC) Slab Track System) โดยมาตรฐานดังกล่าวจะนํามาใช้สําหรับระบบขนส่งทางรางในเมือง ชานเมืองและระหว่างเมืองที่มีขนาดทางกว้าง 1,435 มิลลิเมตร
2) มาตรฐานการตรวจสอบความเสียหายของรางรถไฟ (Rail Inspection) ซึ่งมาตรฐานนี้
ได้แบ่งประเภทความเสียหายของรางเป็น รางที่เสียหาย (Damage rail) รางที่ร้าว (Cracked rail) และรางที่แตกหัก (Broken rail) การจัดกลุ่มประเภทและกําหนดรหัสความเสียหายของราง ตามลักษณะความเสียหายที่ตําแหน่งต่างๆ ของรางซึ่งสอดคล้องกับมาตรฐานสากล ทั้ง International Railway Solution (IRS 70712 : Rail Defects) และ Union International of Railway (UIC 712 R – Rail Defects) รวมถึงวิธีการตรวจสอบ และคําแนะนําในการบํารุงรักษา ซึ่งนํามาใช้กับการตรวจสอบความเสียหายของรางรถไฟได้ทุกประเภท
3) มาตรฐานระบบบังคับสัมพันธ์บนโครงข่ายรถไฟสายประธาน (Interlocking System on Mainline Train) ซึ่งมีการกําหนดคุณลักษณะและคุณสมบัติพื้นฐานของระบบบังคับสัมพันธ์ ซึ่งเป็นส่วนประกอบของระบบอาณัติสัญญาณควบคุมการเดินรถ สําหรับรถไฟสายประธานในประเทศไทยของการรถไฟแห่งประเทศไทย
โดยที่ประชุมมีมติเห็นชอบร่างมาตรฐานทั้ง 3 มาตรฐานดังกล่าว พร้อมทั้งมอบหมายให้ฝ่ายเลขานุการฯ ปรับปรุงมาตรฐานตามความเห็นที่ประชุม ก่อนนําเสนอกระทรวงคมนาคมเพื่อพิจารณามอบหมายให้หน่วยงานที่เกี่ยวข้องรับมาตรฐานดังกล่าวข้างต้นไปบังคับใช้เพื่อเป็นประโยชน์ต่อไป
ทั้งนี้ กรมการขนส่งทางรางอยู่ระหว่างจัดทํามาตรฐานโครงสร้างพื้นฐานด้านโยธา มาตรฐาน
ด้านเครื่องกลและตัวรถขนส่งทางราง มาตรฐานด้านไฟฟ้าและอาณัติสัญญาณ มาตรฐานด้านความปลอดภัยที่เกี่ยวข้องกับการขนส่งทางรางอื่นๆ เพื่อลดอุบัติเหตุและเพิ่มความปลอดภัยในการขนส่งทางรางของประเทศไทยให้เทียบเท่ามาตรฐานสากลต่อไป
รัฐบาลไทย-ข่าวทำเนียบรัฐบาล-"อนุชา" สั่งการ พศ นิมนต์พระสงฆ์เข้ารับถวายการฉีดวัคซีนพระสงฆ์ สร้างภูมิคุ้มกัน ยับยั้งการแพร่ระบาดในวัด
วันอังคารที่ 18 พฤษภาคม 2564
"อนุชา" สั่งการ พศ นิมนต์พระสงฆ์เข้ารับถวายการฉีดวัคซีนพระสงฆ์ สร้างภูมิคุ้มกัน ยับยั้งการแพร่ระบาดในวัด
"อนุชา" สั่งการ พศ นิมนต์พระสงฆ์เข้ารับถวายการฉีดวัคซีนพระสงฆ์ สร้างภูมิคุ้มกัน ยับยั้งการแพร่ระบาดในวัด
นายอนุชา นาคาศัย รัฐมนตรีประจําสํานักนายกรัฐมนตรี สั่งการให้สํานักงานพระพุทธศาสนาแห่งชาติ ติดตามและอํานวยการความสะดวกแก่พระสงฆ์ที่เข้ารับถวายการฉีดวัคซีนป้องกันไวรัสโคโรนา-19 (COVID 19) ที่โรงพยาบาลสงฆ์จัดทําขึ้น โดย กระทรวงสาธารณสุข ทั้งนี้มีพระสงฆ์เข้ารับถวายการฉีดวัคซีน ในวันแรก 350 รูป โดยข้อกําหนดของทางโรงพยาบาลที่จัดทําโครงการนี้ขึ้น เพื่อถวายการฉีดวัคซีนแด่พระสงฆ์ อายุ 60 ปี ขึ้นไป พระสงฆ์อายุน้อยกว่า 60 ปี แต่มีโรคร่วม 7 โรค และพระสงฆ์ที่อาศัยอยู่ในพื้นที่ระบาดสีแดงเข้ม
รัฐมนตรีประจําสํานักนายกรัฐมนตรี เปิดเผยว่า จากการแพร่ระบาดของเชื้อไวรัสโควิด-19 ระลอกใหม่ ที่ส่งผลกระทบเป็นวงกว้าง มีจํานวนผู้ติดเชื้อและผู้เสียชีวิตจํานวนมาก ซึ่งวัดเป็นศูนย์กลางของชุมชนที่มีพุทธศาสนิกชนเดินทางไปเป็นประจําทุกวัน อีกทั้งมีการประกอบพิธีฌาปนกิจศพผู้ติดเชื้อโควิด-19 ทําให้พระสงฆ์จัดอยู่ในกลุ่มเสี่ยงที่ต้องได้รับการช่วยเหลือ การจัดโครงการถวายการฉีดวัคซีนป้องกันไวรัสโคโรนา-19 (COVID 19) แด่พระภิกษุสงฆ์ ของโรงพยาบาลสงฆ์ จึงสอดคล้องกับแนวทางที่สํานักงานพระพุทธศาสนาแห่งชาติในการยับยั้งการแพร่ระบาดของเชื้อไวรัสในวัด ซึ่งเป็นการป้องกันทั้งพระภิกษุสงฆ์เอง และญาติโยมที่เดินทางไปวัด
ทั้งนี้ รัฐมนตรีประจําสํานักนายกรัฐมนตรีได้สั่งการให้สํานักงานพระพุทธศาสนาแห่งชาติ สํารวจจํานวนพระสงฆ์ที่ได้รับผลกระทบจากการแพร่ระบาดโควิด-19 พบว่าพระสงฆ์ที่ติดเชื้อและมีอาการอาพาธ มีจํานวน 14 ราย และพระสงฆ์และสามเณรที่มรณภาพ มีจํานวน 3 ราย ซึ่งรัฐมนตรีประจําสํานักนายกรัฐมนตรีได้กําชับให้สํานักงานพระพุทธศาสนาแห่งชาติประสานไปยังวัดทั่วประเทศ ให้ปฏิบัติตามมาตรการป้องกันโรคอย่างเคร่งครัด พร้อมหาแนวทางให้ความช่วยเหลือโดยด่วน
.......................................
รัฐบาลไทย-ข่าวทำเนียบรัฐบาล-รมว.สุชาติ หารือ รพ.เครือข่าย สปส. เตรียมแผนกระจายวัคซีนโควิดแก่ผู้ประกันตน ดีเดย์! มิ.ย.นี้
วันอังคารที่ 18 พฤษภาคม 2564
รมว.สุชาติ หารือ รพ.เครือข่าย สปส. เตรียมแผนกระจายวัคซีนโควิดแก่ผู้ประกันตน ดีเดย์! มิ.ย.นี้
รัฐมนตรีว่าการกระทรวงแรงงาน เป็นประธานการประชุมหารือร่วมกับสถานพยาบาลในเครือข่ายประกันสังคม ชี้แจงซักซ้อมทําความเข้าใจเพื่อเตรียมความพร้อมในการฉีดวัคซีนโควิด-19 แก่ผู้ประกันตนก่อนเปิดให้บริการภายในเดือนมิถุนายนนี้
เมื่อวันที่ 18 พฤษภาคม 2564 ที่ห้องประชุม ศ.นิคม จันทรวิทุร ชั้น 5 อาคารกระทรวงแรงงาน นายสุชาติ ชมกลิ่น รัฐมนตรีว่าการกระทรวงแรงงาน เป็นประธานการประชุมหารือร่วมกับสถานพยาบาลในเครือข่ายสํานักงานประกันสังคมเพื่อเตรียมความพร้อมในการฉีดวัคซีนโควิด-19 โดยมี นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงาน นายทศพล กฤตวงศ์วิมาน เลขาธิการสํานักงานประกันสังคม พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย โดย รมว.แรงงาน กล่าวว่า ตามที่ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชาได้มอบหมายให้กระทรวงสาธารณสุข พิจารณาจัดสรรวัคซีนให้กระทรวงแรงงานเพื่อกระจายให้แก่แรงงานซึ่งเป็นผู้ประกันตนตามมาตรา 33 ในระยะแรก จํานวน 6 ล้านโดส ในเดือนมิถุนายน 2564 จํานวน 1.5 ล้านโดส ในพื้นที่กรุงเทพมหานคร เดือนกรกฎาคม 2564 จํานวน 4.0 ล้านโดส ประกอบด้วยในพื้นที่กรุงเทพมหานคร จํานวน 1.5 ล้านโดส และในพื้นที่ 9 จังหวัดเศรษฐกิจอื่น 2.5 ล้านโดส และมอบหมายให้กระทรวงแรงงาน เตรียมความพร้อมในการฉีดวัคซีนให้แก่แรงงาน โดยให้สถานประกอบการแจ้งรายชื่อที่จะฉีด และเชื่อมโยงข้อมูลกับแอพพลิเคชั่น “หมอพร้อม”ของกระทรวงสาธารณสุข และประสานภาคเอกชนในการหาสถานที่เพิ่มเติมให้เพียงพอกับความต้องการฉีดนั้น
นายสุชาติ กล่าวต่อว่า ก่อนหน้านี้กระทรวงแรงงานได้สํารวจความต้องการฉีดวัคซีนผ่านระบบ Web –Service โดยมีผู้ประกันตนมาตรา 33 ประสงค์จะฉีดวัคซีนมากถึง 80 เปอร์เซ็นต์ กระทรวงแรงงานยังได้มอบหมายให้ผู้อํานวยการสํานักงานประกันสังคมกรุงเทพมหานครเขตพื้นที่ทั้ง 12 เขต ได้ไปหาสถานที่ฉีดวัคซีน ซึ่งขณะนี้ได้สถานที่ฉีดวัคซีนแล้วจํานวน 45 แห่ง โดยได้จัดเตรียมอุปกรณ์ที่จําเป็นในการฉีดวัคซีนไว้พร้อมแล้ว ซึ่งในวันนี้ได้เชิญผู้บริหารโรงพยาบาลในเครือประกันสังคมจํานวน 12 แห่ง มาประชุมเพื่อซักซ้อมทําความเข้าใจเพื่อเตรียมความพร้อมในการฉีดวัคซีน ซึ่งการดําเนินการดังกล่าวนั้นจะสามารถเริ่มเปิดให้บริการได้ในเดือน มิถุนายนนี้
รัฐบาลไทย-ข่าวทำเนียบรัฐบาล-นายกฯ ห่วงใยแรงงานไทยเสียชีวิตและบาดเจ็บจากแรงระเบิดในฉนวนกาซา สั่ง รมว.เฮ้ง ดูแลช่วยเหลือเร่งด่วน
วันอังคารที่ 18 พฤษภาคม 2564
นายกฯ ห่วงใยแรงงานไทยเสียชีวิตและบาดเจ็บจากแรงระเบิดในฉนวนกาซา สั่ง รมว.เฮ้ง ดูแลช่วยเหลือเร่งด่วน
นายสุชาติ ชมกลิ่น รัฐมนตรีว่าการกระทรวงแรงงาน เผย นายกรัฐมนตรี ห่วงใยแรงงานไทยเสียชีวิตและบาดเจ็บจากแรงระเบิดจากการโจมตีของกลุ่มฮามาส สั่งการดูแลสิทธิประโยชน์ตามกฎหมาย พร้อมประสานแจ้งญาติทราบการช่วยเหลือในทันที
เมื่อวันที่ 18 พฤษภาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีสถานการณ์ความไม่สงบในอิสราเอล – ปาเลสไตน์ จากการโจมตีโดยกลุ่มฮามาสในฉนวนกาซา ว่า ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา ได้แสดงความเสียใจต่อครอบครัวของแรงงานไทยที่เสียชีวิตและห่วงใยผู้ที่ได้รับบาดเจ็บจากสะเก็ดระเบิด และสั่งการให้กระทรวงแรงงานเร่งประสานความช่วยเหลือให้ญาติพี่น้องและครอบครัวของแรงงานไทยที่เสียชีวิตและได้รับบาดเจ็บทราบ รวมทั้งให้การช่วยเหลือด้านสิทธิประโยชน์ตามกฎหมายในทันที
นายสุชาติ กล่าวต่อว่า จากรายงานของฝ่ายแรงงานฯ ประจําสถานเอกอัครราชทูต ณ กรุงเทลอาวีฟ
ว่า ได้รับแจ้งข้อมูลจากนาย Eyal Siso รองอธิบดีกรมการกงสุล กระทรวงการต่างประเทศอิสราเอลว่า จากการโจมตีโดยกลุ่มฮามาสในฉนวนกาซา เมื่อวันที่ 18 พฤษภาคม เวลา 14.35 น.แรงงานระเบิดทําให้คนงานไทย จํานวน 2 รายเสียชีวิต และได้รับบาดเจ็บอีก 8 ราย นอกจากนี้ ยีงมีแรงงานอีก 15 คน ที่มีอาการตกใจกลัว สําหรับผู้ที่ได้รับบาดเจ็บถูกส่งตัวเข้ารับการรักษาพยาบาลที่โรงพยาบาล Soroka ซึ่งฝ่ายแรงงานฯ ได้ติดต่อไปยังนายปรีชา แซ่ลี้ แรงงานไทยที่โดนสะเก็ดระเบิดได้รับบาดเจ็บเล็กน้อย ว่าหากนายปรีชาฯ และแรงงานไทยอื่นๆ ที่ได้รับผลกระทบจากเหตุการณ์ดังกล่าวมีความต้องการให้ฝ่ายแรงงาน ฯ ประสานงานหรือให้ความช่วยเหลือในเรื่องใดให้ติดต่อมาโดยด่วน ทั้งนี้ ฝ่ายแรงงานฯ อยู่ระหว่างการประสานกับหน่วยงานที่เกี่ยวข้องเพื่อขอรับรายชื่อผู้เสียชีวิต และได้รับบาดเจ็บ รวมทั้งจะติดตามดูแลคนไทยที่ได้รับบาดเจ็บอย่างใกล้ชิด
“สําหรับการให้ความช่วยเหลือเบื้องต้นผมได้ให้ สํานักงานแรงงาน (สนร.) โดยฝ่ายแรงงาน ประจําสถานเอกอัครราชทูต ณ กรุงเทลอาวีฟ เข้าไปเยี่ยมผู้บาดเจ็บและดูแลเรื่องสิทธิประโยชน์ให้ได้รับเงินสงเคราะห์จากกองทุนเพื่อช่วยเหลือคนหางานไปทํางานในต่างประเทศ รวมทั้งได้สั่งการให้สํานักประสานความร่วมมือระหว่างประเทศ ประสานให้หน่วยงานในสังกัดกระทรวงแรงงานลงพื้นที่ภูมิลําเนาของแรงงานไทยที่เสียชีวิตและได้รับบาดเจ็บจากเหตุการณ์ในครั้งนี้ ไปเยี่ยมครอบครัวและญาติ เพื่อให้กําลังใจ และแจ้งสิทธิประโยชน์การดูแลคุ้มครองตามกฎหมายแก่ครอบครัวและทายาททราบต่อไป”นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-กรมบัญชีกลาง แถลงการณ์การใช้สิทธิเบิกจ่ายค่ารักษาพยาบาล สำหรับผู้ป่วยที่ติดเชื้อโควิด 19 ร่วมกับ สปสช. และสำนักงานประกันสังคม
วันอังคารที่ 18 พฤษภาคม 2564
กรมบัญชีกลาง แถลงการณ์การใช้สิทธิเบิกจ่ายค่ารักษาพยาบาล สําหรับผู้ป่วยที่ติดเชื้อโควิด 19 ร่วมกับ สปสช. และสํานักงานประกันสังคม
ปัจจุบันได้รับข้อร้องเรียนเป็นจํานวนมากเกี่ยวกับค่ารักษาพยาบาลของผู้ป่วยที่ติดเชื้อไวรัสโควิด 19 โดยเฉพาะกรณีที่เข้ารับการตรวจและรักษาพยาบาลที่สถานพยาบาลของเอกชน กรมบัญชีกลาง สํานักงานหลักประกันสุขภาพแห่งชาติ (สปสช.) และสํานักงานประกันสังคม
นายประภาศ คงเอียด อธิบดีกรมบัญชีกลาง เปิดเผยว่า ปัจจุบันได้รับข้อร้องเรียนเป็นจํานวนมากเกี่ยวกับค่ารักษาพยาบาลของผู้ป่วยที่ติดเชื้อไวรัสโควิด 19 โดยเฉพาะกรณีที่เข้ารับการตรวจและรักษาพยาบาลที่สถานพยาบาลของเอกชน กรมบัญชีกลาง สํานักงานหลักประกันสุขภาพแห่งชาติ (สปสช.) และสํานักงานประกันสังคม จึงได้ร่วมบูรณาการเพื่อกําหนดสิทธิประโยชน์เกี่ยวกับค่าใช้จ่ายในการรักษาพยาบาลประชาชนกลุ่มเสี่ยงและผู้ติดเชื้อไวรัสโควิด 19 ให้เข้าถึงบริการทางการแพทย์ที่จําเป็นและเหมาะสม โดยไม่ต้องเสียค่าใช้จ่ายใดๆ ทั้งในสถานพยาบาลของทางราชการและสถานพยาบาลของเอกชน และได้ออกแถลงการณ์ เรื่อง สิทธิผู้ป่วยโรคติดเชื้อไวรัสโคโรนา 2019 เพื่อให้ทุกหน่วยงานทั้งภาครัฐและภาคเอกชน ตลอดจนประชาชนทราบถึงสิทธิที่พึงได้รับตามกฎหมาย โดยมีรายละเอียด ดังนี้
1. การตรวจทางห้องปฏิบัติการเพื่อยืนยันการติดเชื้อไวรัสโควิด 19 สําหรับประชาชนกลุ่มเสี่ยงและเป็นไปตามเกณฑ์ที่กระทรวงสาธารณสุขกําหนด ประชาชนทุกคนได้รับสิทธิดังกล่าว โดยที่ สปสช. จะเป็นผู้รับผิดชอบค่าตรวจทางห้องปฏิบัติการทั้งในสถานพยาบาลของทางราชการและสถานพยาบาลของเอกชน
2. คณะรัฐมนตรีได้มีมติเมื่อวันที่ 31 มีนาคม 2563 วันที่ 21 เมษายน 2563 และวันที่ 27 เมษายน 2564 เห็นชอบหลักเกณฑ์ วิธีการ และเงื่อนไขกําหนดค่าใช้จ่าย ในการดําเนินการผู้ป่วยฉุกเฉินโรคติดต่ออันตรายตามกฎหมายว่าด้วยโรคติดต่อ กรณีโรคติดเชื้อไวรัสโคโรนา 2019 หรือโรคโควิด 19 (Coronavirus Disease 2019 (Covid 19)) ผู้ป่วยที่เข้ารับการรักษาพยาบาลในสถานพยาบาลของเอกขน ซึ่งหลักเกณฑ์ฯ ดังกล่าว ได้กําหนดขึ้น เพื่อรองรับสิทธิของผู้ป่วยโรคติดเชื้อไวรัสโควิด 19 ให้สามารถเข้ารับการรักษาพยาบาลในสถานพยาบาลของเอกชนได้ทุกแห่ง และไม่ต้องเสียค่าใช้จ่ายใด ๆ โดยที่สถานพยาบาลของเอกชนจะต้องดําเนินการส่งข้อมูลเพื่อขอเบิกเงินตามหลักเกณฑ์ดังกล่าวมายัง สปสช. ก่อนที่จะส่งเรื่องไปยัง 3 หน่วยงานที่เกี่ยวข้อง ประกอบด้วย กรมบัญชีกลาง สํานักงานหลักประกันสุขภาพแห่งชาติ (สปสช.) และสํานักงานประกันสังคม เพื่อจ่ายเงินให้กับสถานพยาบาลของเอกชนโดยตรงต่อไป
“ขณะนี้กระทรวงสาธารณสุข ได้เร่งสร้างการรับรู้เกี่ยวกับหลักเกณฑ์ฯ ข้างต้น ให้แก่สถานพยาบาลต่าง ๆ และหน่วยงานที่เกี่ยวข้องให้ถูกต้องและทั่วถึง เพื่อให้การดําเนินการป้องกันและการรักษาพยาบาลผู้ป่วยโรคติดเชื้อไวรัสโควิด 19 รวมถึงการดําเนินการต่าง ๆ ที่เกี่ยวข้อง เป็นไปด้วยความเรียบร้อยและเกิดประสิทธิภาพสูงสุด โดยทั้ง 3 หน่วยงานเห็นพ้องกันที่จะร่วมกันคุ้มครองสิทธิของประชาชน ให้สามารถเข้าถึงบริการทางการแพทย์ โดยไม่ต้องเสียค่าใช้จ่าย ตามสิทธิของประชาชนที่กําหนดไว้ในรัฐธรรมนูญแห่งราชอาณาจักรไทย พุทธศักราช 2560 มาตรา 49 วรรค 3 ซึ่งกําหนดให้บุคคลย่อมมีสิทธิได้รับการป้องกันและขจัดโรคติดต่ออันตรายจากรัฐ โดยไม่เสียค่าใช้จ่าย ทั้งนี้ หากมีข้อสงสัยสามารถติดต่อสอบถามรายละเอียดได้ที่ Call center กรมบัญชีกลาง 02 270 6400 ในวัน เวลาราชการ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-ผู้ช่วยรัฐมนตรี วธ. มอบอาหารกลางวันและเวชภัณฑ์ทางการแพทย์ให้กับโรงพยาบาลนวมินทร์ ๙ เพื่อเป็นกำลังใจแก่บุคลากรทางการแพทย์ ภายใต้โครงการ  "ปันน้ำใจ คนไทยไม่ทิ้งกัน"
วันจันทร์ที่ 24 พฤษภาคม 2564
ผู้ช่วยรัฐมนตรี วธ. มอบอาหารกลางวันและเวชภัณฑ์ทางการแพทย์ให้กับโรงพยาบาลนวมินทร์ ๙ เพื่อเป็นกําลังใจแก่บุคลากรทางการแพทย์ ภายใต้โครงการ  "ปันน้ําใจ คนไทยไม่ทิ้งกัน"
มอบอาหารกลางวันและเวชภัณฑ์ทางการแพทย์ให้กับโรงพยาบาลนวมินทร์ ๙ เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้งกัน"
วันที่ ๒๔ พฤษภาคม ๒๕๖๔ เวลา ๑๐.๐๐ น.นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม มอบอาหารกลางวันและเวชภัณฑ์ทางการแพทย์ให้กับโรงพยาบาลนวมินทร์ ๙ เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้งกัน" โดยมี นายแพทย์ประจักษ์ บุญจิตต์พิมล กรรมการผู้จัดการ โรงพยาบาลนวมินทร์ ๙ เป็นผู้รับมอบ ณ โรงพยาบาลนวมินทร์ ๙ โดยมี นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรมและเจ้าหน้าที่ที่เกี่ยวข้องเข้าร่วม
รัฐบาลไทย-ข่าวทำเนียบรัฐบาล-“อนุทิน” เผยไทยมีวัคซีนโควิด 19 พร้อมฉีดให้ประชาชนตามกำหนด
วันจันทร์ที่ 24 พฤษภาคม 2564
“อนุทิน” เผยไทยมีวัคซีนโควิด 19 พร้อมฉีดให้ประชาชนตามกําหนด
รองนายกรัฐมนตรีและรัฐมนตรีว่าการกระทรวงสาธารณสุข เผยประเทศไทยมีวัคซีนโควิด 19 พร้อมฉีด ปูพรมตามกําหนดที่วางไว้ และมั่นใจบริษัทแอสตร้าเซนเนก้าส่งวัคซีนตามกําหนด ยืนยันวัคซีนที่จัดหามาทุกชนิด มีคุณภาพ ผ่านการรับรองคุณภาพ ความปลอดภัยจากสถาบันทางการแพท
รองนายกรัฐมนตรีและรัฐมนตรีว่าการกระทรวงสาธารณสุข เผยประเทศไทยมีวัคซีนโควิด 19 พร้อมฉีดปูพรมตามกําหนดที่วางไว้ และมั่นใจบริษัทแอสตร้าเซนเนก้าส่งวัคซีนตามกําหนดยืนยันวัคซีนที่จัดหามาทุกชนิดมีคุณภาพผ่านการรับรองคุณภาพ ความปลอดภัยจากสถาบันทางการแพทย์ทั้งในและต่างประเทศ
วันนี้ (24 พฤษภาคม 2564) ที่ กระทรวงสาธารณสุข จ.นนทบุรีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขให้สัมภาษณ์ถึงประเด็นการฉีดวัคซีนป้องกันโควิด 19 ของบริษัทแอสตร้าเซนเนก้าให้ได้ 12 โดสต่อ 1 ขวด ว่า ไม่ได้กําหนดเป็นนโยบายว่าต้องได้ 12 โดส แต่บอกว่าพยายามดึงยาให้ได้ โดยสิ่งที่ต้องย้ําคือต้องได้โดสละ 0.5 ซีซีตามมาตรฐาน เพื่อให้ประชาชนได้รับวัคซีนตามที่ผู้ผลิตวัคซีนกําหนด ทุกคนจะได้วัคซีนครบโดสเป็นมาตรฐานเดียวกันหมด จากขวดเดียวกัน ส่วนกรณีหน่วยบริการหลายแห่ง เลื่อนการฉีดแอสตร้าเซนเนก้าเข็มที่ 2 ออกไปเนื่องจากกังวลเรื่องวัคซีนจะมาไม่ทันตามกําหนดนั้น ขอชี้แจงว่าบริษัทแอสตร้าเซนเนก้า ไม่ได้กําหนดส่งในวันที่ 1 มิถุนายน แต่จะเริ่มจัดส่งภายในเดือนมิถุนายน และทางบริษัทก็รับทราบกําหนดการที่รัฐบาลวางแผนฉีดวัคซีนแบบปูพรมอยู่แล้ว
“ประเทศไทยยังมีวัคซีนซิโนแวคพร้อมอยู่ และมั่นใจว่าบริษัทแอสตร้าเซนเนก้า จะส่งวัคซีนตามข้อกําหนด โดยสัญญาระบุว่าหากวัคซีนที่ผลิตในไทยยังจัดส่งไม่ได้ก็ต้องจัดหามาจากแหล่งผลิตอื่นส่งให้ไทย ยืนยันเรามีวัคซีนฉีดให้กับพี่น้องประชาชนตามกําหนดของรัฐบาลแน่นอน และในช่วงบ่ายวันนี้บริษัทไฟเซอร์ได้มาหารือเกี่ยวกับเอกสารสําหรับยื่น ถือเป็นการนับหนึ่ง ทุกอย่างก็เป็นไปตามแผน อย่าไปกังวล” นายอนุทิน กล่าว
สําหรับในวันที่7 มิถุนายน ที่จะเริ่มฉีดวัคซีนให้ผู้ที่ลงทะเบียนผ่านหมอพร้อม จะใช้วัคซีนที่มีทั้งหมดในประเทศไทยไม่เฉพาะวัคซีนของแอสตร้าฯ ทุกคนจะได้รับวัคซีนที่ดี มีมาตรฐานที่เหมาะสมสําหรับการรับรองวัคซีนซิโนแวค ทางบริษัทผู้ผลิตได้ยื่นเรื่องกับองค์การอนามัยโลกแล้วอยู่ในขั้นตอนการตรวจสอบ อย่างไรก็ตามวัคซีนซิโนแวคก็ถูกตรวจสอบและรับรองจากสถาบันการแพทย์หลายสถาบันว่าเป็นวัคซีนที่มีคุณภาพ ประสิทธิภาพสูงรวมทั้งในไทยผ่านการรับรองจาก อย., กรมวิทยาศาสตร์การแพทย์ และจากข้อมูลการฉีดไปกว่า3 ล้านโดส พบว่ามีภูมิคุ้มกันขึ้นสูงเช่นกัน ขอยืนยันว่ารัฐบาลไม่มีทางเอาวัคซีนที่ไม่มีคุณภาพมาฉีดให้ประชาชน
*************************************** 24 พฤษภาคม 2564
รัฐบาลไทย-ข่าวทำเนียบรัฐบาล-ปลัด สธ. แจงปรับแผนกระจายวัคซีนโควิดตามสถานการณ์ระบาด
วันจันทร์ที่ 24 พฤษภาคม 2564
ปลัด สธ. แจงปรับแผนกระจายวัคซีนโควิดตามสถานการณ์ระบาด
ปลัดกระทรวงสาธารณสุขแจงแผนการกระจายวัคซีนโควิด 19 ปรับตามสถานการณ์การระบาด ยันทุกคนได้รับการฉีดตามความสมัครใจ
วันนี้ (24 พฤษภาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า แผนการกระจายวัคซีนมีการพิจารณา ทั้งจากจํานวนประชากรแต่ละจังหวัด พื้นที่ระบาด และพื้นที่เศรษฐกิจการท่องเที่ยว ทั้งนี้ แผนการกระจายวัคซีนสามารถปรับเปลี่ยนได้เพื่อให้เหมาะสมกับสถานการณ์ปัจจุบันมากที่สุด เช่นขณะนี้มีการระบาดในเพชรบุรี นนทบุรี เพิ่มมากขึ้น จึงต้องมีการปรับการกระจายวัคซีน ไม่ว่าจะปรับแผนการกระจายวัคซีนอย่างไร ประชาชนจะได้รับการฉีดวัคซีนทุกคนตามความสมัครใจ
“ยืนยันว่ากระทรวงสาธารณสุขมีแผนจัดหาวัคซีนมาให้แต่ละพื้นที่ ส่วนแผนการฉีดให้ประชาชนขึ้นกับการพิจารณาของแต่ละพื้นที่ สําหรับวัคซีนของแอสตร้าเซนเนก้า จากการหารือกับบริษัทผู้ผลิตมาอย่างต่อเนื่องทางแอสตร้าเซนเนก้าทราบถึงแผนการฉีดวัคซีนของประเทศไทย และจะจัดส่งวัคซีนให้ได้ตามแผนคือมิถุนายนนี้ตามที่ได้ตกลงกัน อย่างไรก็ตามประเทศไทยยังมีวัคซีนซิโนแวค กําลังตรวจรับรองรุ่นการผลิต 2.5 ล้านโดส และมิถุนายนนี้จะสั่งเข้ามาอีก 3 ล้านโดสเพื่อนํามาใช้ควบคู่กัน” นายแพทย์เกียรติภูมิกล่าว
สําหรับโรงพยาบาลบุษราคัม ขณะนี้ได้รับดูแลผู้ป่วยโควิด 19 แล้ว 737 ราย ส่งต่อรักษา 29 ราย ยังอยู่ระหว่างรักษา 669 ราย เป็นผู้ป่วยกลุ่มอาการเล็กน้อย 474 ราย กลุ่มอาการปานกลาง 195 ราย กลับบ้านได้เพิ่ม 6 ราย สะสม 39 ราย ซึ่งผู้ป่วยที่เข้ารับการรักษาเริ่มมีจํานวนเพิ่มขึ้นเป็นเท่าตัว จึงมีการเตรียมพร้อมเฟส 2 ขยายเตียง จํานวน 1,080 เตียง พร้อมวางผนังกั้น จัดทําห้องควบคุมความดันลบ ระบบกล้องวงจรปิดระบบอากาศ และระบบสิ่งแวดล้อม โดยตั้งเป้าให้เสร็จ 27 พฤษภาคมนี้ และเปิดรับผู้ป่วยในวันที่ 28 พฤษภาคม 2564
อย่างไรก็ตาม ขอชื่นชมทีมบุคลากรแพทย์ พยาบาล เภสัชกร และเจ้าหน้าที่ จากจังหวัดต่างๆ ซึ่งเข้าปฏิบัติงานชุดแรกอาทิ โรงพยาบาลเชียงรายประชานุเคราะห์ จ.เชียงราย โรงพยาบาลสวรรค์ประชารักษ์ จ.นครสวรรค์ โรงพยาบาลบ้านหมี่ จ.ลพบุรี โรงพยาบาลสงขลา โรงพยาบาลสกลนคร เป็นต้น ให้การดูแลผู้ป่วยอย่างเต็มที่ ด้วยความสามารถ ประสบการณ์และความตั้งใจสูง ทําให้กระบวนการดูแลรักษาเป็นไปได้อย่างราบรื่น และจะมีการผลัดเปลี่ยนหมุนเวียนทีมชุด 2 ในวันที่ 27 พฤษภาคม นี้ เพื่อให้เกิดความต่อเนื่องในการดูแลผู้ป่วย
********************** 24 พฤษภาคม 2564
รัฐบาลไทย-ข่าวทำเนียบรัฐบาล-รมว.วธ ร่วมประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ ๑/๒๕๖๔
วันจันทร์ที่ 24 พฤษภาคม 2564
รมว.วธ ร่วมประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ ๑/๒๕๖๔
การประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ ๑/๒๕๖๔ ผ่านระบบเครือข่ายการประชุมทางไกลวิดีโอคอนเฟอเรนซ์ (Video Conference)
วันที่ ๒๔ พฤษภาคม ๒๕๖๔ เวลา ๑๐.๓๐ น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ ๑/๒๕๖๔ โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เข้าร่วมการประชุม ณ ห้องประชุม ๓๐๑ ชั้น ๓ ตึกบัญชาการ ๑ ทําเนียบรัฐบาล
และมีนางยุพา ทวีวัฒนะกิจบวร ปลัดกระทรวงวัฒนธรรม เข้าร่วมประชุม ผ่านระบบเครือข่ายการประชุมทางไกลวิดีโอคอนเฟอเรนซ์ (Video Conference) ณ ห้องประชุมชั้น ๑๗ อาคารกระทรวงทรัพยากรธรรมชาติและสิ่งแวดล้อม โดยมี นายประทีป เพ็งตะโก อธิบดีกรมศิลปากร กรรมการผู้ทรงคุณวุฒิ และเจ้าหน้าที่ที่เกี่ยวข้องเข้าร่วมประชุม
รัฐบาลไทย-ข่าวทำเนียบรัฐบาล-ดีอีเอส เร่งติดตามผลการดำเนินงานสำคัญของกระทรวงฯ เร่งผลักดันอินเทอร์เน็ตเป็นสาธารณูปโภคพื้นฐาน - สร้างความตระหนักรู้ปลูกจิตสำนึกประชาชนให้รอบรู้เท่าทันข่าวปลอม
วันอังคารที่ 25 พฤษภาคม 2564
ดีอีเอส เร่งติดตามผลการดําเนินงานสําคัญของกระทรวงฯ เร่งผลักดันอินเทอร์เน็ตเป็นสาธารณูปโภคพื้นฐาน - สร้างความตระหนักรู้ปลูกจิตสํานึกประชาชนให้รอบรู้เท่าทันข่าวปลอม
ดีอีเอส เร่งติดตามผลการดําเนินงานสําคัญของกระทรวงฯ เร่งผลักดันอินเทอร์เน็ตเป็นสาธารณูปโภคพื้นฐาน - สร้างความตระหนักรู้ปลูกจิตสํานึกประชาชนให้รอบรู้เท่าทันข่าวปลอม
เมื่อวันที่24พฤษภาคม2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานการประชุมผู้บริหารกระทรวงดิจิทัลเพื่อเศรษฐกิจและสังคมครั้งที่3/ 2564โดยมีนายทศพล เพ็งส้ม ผู้ช่วยรัฐมนตรีประจํานายกรัฐมนตรีปฏิบัติหน้าที่ประจํากระทรวงดิจิทัลเพื่อเศรษฐกิจและสังคมนายเนวินธุ์ช่อชัยทิพฐ์ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคมนายเอกสิทธิ์คุณานันทกุลเลขานุการรัฐมนตรีว่าการกระทรวงดิจิทัลเพื่อเศรษฐกิจและสังคมและนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมและคณะผู้บริหารกระทรวงดิจิทัลฯเข้าร่วมประชุมผ่านระบบvideo conference ณห้องประชุมMDES1ชั้น9 ทั้งนี้ที่ประชุมได้รายงานความคืบหน้าตามข้อสั่งการรัฐมนตรีอาทิการผลักดันให้อินเทอร์เน็ตเป็นสาธารณูปโภคพื้นฐานการปรับเปลี่ยนรูปแบบการทํางานภายในกระทรวงดิจิทัลฯประกอบด้วยการขับเคลื่อนการใช้ระบบe-office (paperless)การปรับเปลี่ยนโครงสร้างการทํางานของกระทรวงฯในส่วนภูมิภาค และการทบทวนภารกิจแผนงานการดําเนินงานของกระทรวงฯเพื่อให้สอดคล้องกับการปรับเปลี่ยนบริบทของประเทศนอกจากนี้ยังมีประเด็นการจัดการข่าวปลอมและข้อมูลเท็จเฉพาะประเด็นการเสริมสร้างความตระหนักรู้ปลูกจิตสํานึกและรอบรู้เท่าทันข่าวปลอมหรือข่าวเท็จและเรื่องอื่นๆได้แก่การสํารวจความคิดเห็นและความต้องการของผู้ประกอบการประชาชน เช่นเรื่องวัคซีนเป็นต้น
*********
รัฐบาลไทย-ข่าวทำเนียบรัฐบาล-ผู้ช่วยรัฐมนตรี วธ. มอบอาหารกลางวันและเวชภัณฑ์ทางการแพทย์ให้กับโรงพยาบาลนพรัตน์ราชธานี เพื่อเป็นกำลังใจแก่บุคลากรทางการแพทย์ ภายใต้โครงการ "ปันน้ำใจ คนไทยไม่ทิ้งกัน"
วันจันทร์ที่ 24 พฤษภาคม 2564
ผู้ช่วยรัฐมนตรี วธ. มอบอาหารกลางวันและเวชภัณฑ์ทางการแพทย์ให้กับโรงพยาบาลนพรัตน์ราชธานี เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้งกัน"
มอบอาหารกลางวันและเวชภัณฑ์ทางการแพทย์ให้กับโรงพยาบาลนพรัตน์ราชธานี เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้งกัน"
วันที่ ๒๔ พฤษภาคม ๒๕๖๔ เวลา ๑๑.๐๐ น. นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม มอบอาหารกลางวันและเวชภัณฑ์ทางการแพทย์ให้กับโรงพยาบาลนพรัตน์ราชธานี เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้งกัน" โดยมี นายแพทย์สมบูรณ์ ทศบวร ผู้อํานวยการโรงพยาบาลนพรัตน์ราชธานี คุ้มเกล้า เป็นผู้รับมอบ ณ อาคารนวราชจักรี โรงพยาบาลนพรัตน์ราชธานี คุ้มเกล้า โดยมี นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรม และเจ้าหน้าที่ที่เกี่ยวข้องเข้าร่วม
รัฐบาลไทย-ข่าวทำเนียบรัฐบาล-ปลัด วธ. เป็นประธานประชุมคณะกรรมการคัดเลือกผู้ทำคุณประโยชน์ต่อพระพุทธศาสนา ประจำปี พ.ศ.๒๕๖๔
วันอังคารที่ 25 พฤษภาคม 2564
ปลัด วธ. เป็นประธานประชุมคณะกรรมการคัดเลือกผู้ทําคุณประโยชน์ต่อพระพุทธศาสนา ประจําปี พ.ศ.๒๕๖๔
ประชุมคณะกรรมการคัดเลือกผู้ทําคุณประโยชน์ต่อพระพุทธศาสนา ประจําปี พ.ศ.๒๕๖๔ ผ่านระบบประชุมออนไลน์ Zoom
วันที่ ๒๕ พฤษภาคม ๒๕๖๔ เวลา ๑๓.๓๐ น. พระเทพญาณวิศิษฎ์ ผู้ช่วยเจ้าอาวาสวัดปทุมวนาราม และคณะสงฆ์ที่ปรึกษา เข้าร่วมประชุมคณะกรรมการคัดเลือกผู้ทําคุณประโยชน์ต่อพระพุทธศาสนา ประจําปี พ.ศ.๒๕๖๔ โดยมี นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมฯ นายเกรียงศักดิ์ บุญประสิทธิ์ อธิบดีกรมการศาสนา ผู้บริหาร เข้าร่วมประชุม ณ ศูนย์ประชุมกระทรวงวัฒนธรรม ชั้น ๘ กระทรวงวัฒนธรรม และผ่านระบบประชุมออนไลน์ Zoom ไปยังคณะกรรมการฯและผู้แทนหน่วยงานที่เกี่ยวข้องด้วย
รัฐบาลไทย-ข่าวทำเนียบรัฐบาล-ผู้ช่วยรัฐมนตรี วธ. มอบอาหารกลางวันและเวชภัณฑ์ทางการแพทย์ให้กับโรงพยาบาลสมุทรปราการ เพื่อเป็นกำลังใจแก่บุคลากรทางการแพทย์ ภายใต้โครงการ "ปันน้ำใจ คนไทยไม่ทิ้งกัน"
วันอังคารที่ 25 พฤษภาคม 2564
ผู้ช่วยรัฐมนตรี วธ. มอบอาหารกลางวันและเวชภัณฑ์ทางการแพทย์ให้กับโรงพยาบาลสมุทรปราการ เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้งกัน"
มอบอาหารกลางวันและเวชภัณฑ์ทางการแพทย์ให้กับโรงพยาบาลสมุทรปราการ เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้งกัน"
วันที่ ๒๕ พฤษภาคม ๒๕๖๔ เวลา ๑๑.๐๐ น. นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม มอบอาหารกลางวันและเวชภัณฑ์ทางการแพทย์ให้กับโรงพยาบาลสมุทรปราการ เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้งกัน" โดยมี นางสาวอภิรดี การะเกต หัวหน้างานบริหารทั่วไปโรงพยาบาลสมุทรปราการ เป็นผู้รับมอบ ณ ตึกผู้ป่วยนอก ชั้น ๑ โรงพยาบาลสมุทรปราการ จังหวัดสมุทรปราการ โดยมี นายโกวิท ผกามาศ ผู้ตรวจราชการกระทรวงวัฒนธรรม นางจริญญา จักรกาย ผู้อํานวยการกองเฝ้าระวังทางวัฒนธรรม และเจ้าหน้าที่ที่เกี่ยวข้องเข้าร่วม
รัฐบาลไทย-ข่าวทำเนียบรัฐบาล-อนุทิน เยี่ยมศูนย์ฉีดวัคซีนกลางบางซื่อ ทดลองระบบวันแรกให้กับบุคลากรขนส่งสาธารณะ
วันจันทร์ที่ 24 พฤษภาคม 2564
อนุทิน เยี่ยมศูนย์ฉีดวัคซีนกลางบางซื่อ ทดลองระบบวันแรกให้กับบุคลากรขนส่งสาธารณะ
รองนายกรัฐมนตรีและรัฐมนตรีว่าการกระทรวงสาธารณสุข ตรวจเยี่ยมศูนย์ฉีดวัคซีนกลางบางซื่อ ทดลองระบบฉีดวัคซีนโควิด 19 ในกลุ่มผู้ให้บริการขนส่งสาธารณะวันแรกตั้งเป้า 3,000-5,000 คน ครึ่งวันมีผู้เข้ารับบริการกว่า 1,000 คน
วันนี้ (24 พฤษภาคม 2564) ที่ศูนย์ฉีดวัคซีนกลางบางซื่อ กรุงเทพมหานคร นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า วันนี้ มาตรวจเยี่ยมการทดลองระบบฉีดวัคซีนโควิด 19 ในส่วนที่กระทรวงสาธารณสุขร่วมมือกับกระทรวงคมนาคม จัดบริการสําหรับกลุ่มบุคลากรขนส่งสาธารณะซึ่งถือว่าเป็นกลุ่มที่มีความเสี่ยงสูง เพื่อให้เกิดความปลอดภัยทั้งผู้ขับขี่และผู้โดยสาร จากการทดลองระบบก่อนเปิดให้บริการอย่างเต็มรูปแบบในวันที่ 7 มิถุนายน 2564 ภาพรวมถือว่าเป็นที่น่าพอใจ พร้อมให้บริการได้อย่างรวดเร็วในวันจริง โดยในระยะแรกได้เปิดให้บริการแก่บุคลากรด้านขนส่งสาธารณะ เช่น แท็กซี่ รถเมล์ เรือโดยสาร รถทัวร์ มอเตอร์ไซค์รับจ้าง รวมถึงกลุ่มผู้ให้บริการส่งอาหาร และองค์กรใหญ่ๆ ส่วนราชการที่มีบุคลากรในสังกัดจํานวนมาก เพื่อแบ่งเบาภาระของสถานพยาบาลที่จะต้องให้บริการประชาชนทั่วไปไม่ให้เกิดความแออัด ส่วนในระยะต่อไป จะเปิดระบบOnsite Registration ตามนโยบายที่ต้องการให้ทุกคนเข้าถึงบริการวัคซีนได้อย่างสะดวก รวดเร็ว
นายอนุทินกล่าวต่อว่า ในครึ่งวันเช้าวันนี้มีผู้ที่เข้ารับบริการฉีดวัคซีนแล้วกว่า 1,000 คน พบผู้ที่มีอาการหลังฉีดวัคซีนที่เกิดขึ้นได้ซึ่งเป็นเรื่องปกติเพียง 8 คน ส่วนใหญ่มีอาการเวียนศีรษะ และ 1 ราย มีผื่นขึ้น ไม่มีอาการรุนแรงแต่อย่างใดและในช่วงบ่ายวันนี้ มีผู้ที่ลงทะเบียนเข้ารับการฉีดวัคซีนอีกจํานวน 3,900 คน และจะปรับจํานวนผู้เข้ารับบริการเพิ่มขึ้นในวันต่อไป
“ขอขอบคุณทุกคนที่พร้อมใจเข้ามาฉีดวัคซีน ขอให้ประชาชนมั่นใจว่าวัคซีนที่กระทรวงสาธารณสุขจัดหามาให้เป็นวัคซีนที่ดี เหมาะสม มีประสิทธิภาพและความปลอดภัย มีวัคซีนเพียงพอสําหรับทุกคน” นายอนุทินกล่าว
********************** 24 พฤษภาคม 2564
รัฐบาลไทย-ข่าวทำเนียบรัฐบาล-วธ.รับมอบกล้าไม้มะค่าโมง และไม้มงคลที่ผ่านพิธีพฤกษามหามงคล เนื่องในวันต้นไม้ประจำปีของชาติ พุทธศักราช ๒๕๖๔
วันอังคารที่ 25 พฤษภาคม 2564
วธ.รับมอบกล้าไม้มะค่าโมง และไม้มงคลที่ผ่านพิธีพฤกษามหามงคล เนื่องในวันต้นไม้ประจําปีของชาติ พุทธศักราช ๒๕๖๔
รับมอบกล้าไม้มะค่าโมง และไม้มงคลที่ผ่านพิธีพฤกษามหามงคล เนื่องในวันต้นไม้ประจําปีของชาติ พุทธศักราช ๒๕๖๔ จากสํานักเศรษฐกิจการป่าไม้ กรมป่าไม้ กระทรวงทรัพยากรธรรมชาติและสิ่งแวดล้อม
วันที่ ๒๕ พฤษภาคม ๒๕๖๔ เวลา ๐๘.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้นางยุพา ทวีวัฒนะกิจบวร ปลัดกระทรวงวัฒนธรรม รับมอบกล้าไม้มะค่าโมง และไม้มงคลที่ผ่านพิธีพฤกษามหามงคล เนื่องในวันต้นไม้ประจําปีของชาติ พุทธศักราช ๒๕๖๔ วันที่ ๒๖ พฤษภาคม ๒๕๖๔ จากนายทนงศักดิ์ นนทภา ผู้อํานวยการสํานักเศรษฐกิจการป่าไม้ กรมป่าไม้ กระทรวงทรัพยากรธรรมชาติและสิ่งแวดล้อม พร้อมเชิญชวนให้ประชาชนร่วมกันปลูกต้นไม้ตามโครงการและกิจกรรมปลูกต้นไม้และปลูกป่าเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ภายใต้ชื่อ “รวมใจไทย ปลูกต้นไม้ เพื่อแผ่นดิน” สืบสานสู่ ๑๐๐ ล้านต้น โดยมี ผู้บริหาร และเจ้าหน้าที่ที่เกี่ยวข้องเข้าร่วม ณ บริเวณโถง ชั้น ๑ กระทรวงวัฒนธรรม
รัฐบาลไทย-ข่าวทำเนียบรัฐบาล-“ชัยวุฒิ” ต้อนรับเอกอัครราชทูตรัสเซียหารือการส่งเสริมความร่วมมือด้านดิจิทัล-จับคู่ธุรกิจ
วันอังคารที่ 25 พฤษภาคม 2564
“ชัยวุฒิ” ต้อนรับเอกอัครราชทูตรัสเซียหารือการส่งเสริมความร่วมมือด้านดิจิทัล-จับคู่ธุรกิจ
“ชัยวุฒิ” ต้อนรับเอกอัครราชทูตรัสเซียหารือการส่งเสริมความร่วมมือด้านดิจิทัล-จับคู่ธุรกิจ
“ชัยวุฒิ”รมว.ดีอีเอสให้การต้อนรับเอกอัครราชทูตสหพันธรัฐรัสเซียประจําประเทศไทยหารือแนวทางการส่งเสริมความร่วมมือด้านดิจิทัลและสร้างโอกาสจับคู่ธุรกิจทั้งระดับภาครัฐและเอกชนชื่นชมการดําเนินงานด้านต่อต้านข่าวปลอมของประเทศไทย
วานนี้(24พ.ค. 64)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)และผู้บริหารระดับสูงของกระทรวงฯได้ให้การต้อนรับนายเยฟเกนีโตมีฮิน(H.E. Mr. Evgeny Tomikhin)เอกอัครราชทูตสหพันธรัฐรัสเซียประจําประเทศไทยในโอกาสเข้าเยี่ยมคารวะทั้งนี้ฝ่ายรัสเซียแสดงความมุ่งมั่นในการส่งเสริมความร่วมมือด้านดิจิทัลกับไทยโดยเฉพาะด้านความมั่นคงปลอดภัยทางไซเบอร์พร้อมแสดงความชื่นชมและสนใจการดําเนินการต่อต้านข่าวปลอมของประเทศไทย
นอกจากนี้ฝ่ายรัสเซียยังได้แสดงความประสงค์จัดงานForumทั้งแบบออนไลน์และface-to-faceกับฝ่ายไทยเพื่อเปิดโอกาสให้ภาครัฐและเอกชนของทั้งสองฝ่ายได้มีโอการสร้างความร่วมมือหรือจับคู่ธุรกิจซึ่งฝ่ายไทยและรัสเซียได้เคยร่วมจัดงานRussia – Thailand Technology Dayเมื่อวันที่31มีนาคมที่ผ่านมาและประสบความสําเร็จด้วยดี
“ในการพบปะครั้งนี้ฝ่ายรัสเซียยังได้มีการพูดถึงการส่งเสริมความร่วมมือในการพัฒนาทรัพยากรบุคคลเช่นความร่วมมือระหว่างมหาวิทยาลัยและการให้ทุนการศึกษาและต้องการร่วมงานกับหน่วยงานที่เกี่ยวข้องของไทยเช่นสํานักงานส่งเสริมเศรษฐกิจดิจิทัล(ดีป้า)และสํานักงานคณะกรรมการการรักษาความมั่นคงปลอดภัยไซเบอร์แห่งชาติ(สกมช.)”นายชัยวุฒิกล่าว
ในโอกาสนี้กระทรวงดิจิทัลฯได้แสดงความขอบคุณและยินดีสนับสนุนกิจกรรมความร่วมมือกับฝ่ายรัสเซียอย่างเต็มที่ในทุกด้านรวมถึงได้หารือในประเด็นการจัดทําร่างบันทึกความเข้าใจว่าด้วยเรื่องความร่วมมือด้านการสื่อสารและเทคโนโลยีสารสนเทศระหว่างกระทรวงพัฒนาดิจิทัลโทรคมนาคมและการสื่อสารมวลชนสหพันธรัฐรัสเซียและกระทรวงดิจิทัลฯ
นายชัยวุฒิกล่าวว่าในปี2565ประเทศไทยจะเป็นเจ้าภาพจัดการประชุมกรอบความร่วมมือภูมิภาคเอเชีย-แปซิฟิกหรือเอเปค(APEC)ซึ่งฝ่ายรัสเซียแจ้งว่าผู้นําประเทศและหน่วยงานที่เกี่ยวข้องของรัสเซียมีแผนจะเดินทางเข้าร่วมการประชุมดังกล่าวเป็นจํานวนมากจึงเป็นโอกาสอันดีที่ผู้นําของทั้งสองประเทศและหน่วยงานที่เกี่ยวข้องจะได้มีโอกาสพบปะเพื่อขับเคลื่อนความร่วมมือระหว่างกันต่อไป
************
รัฐบาลไทย-ข่าวทำเนียบรัฐบาล-นายกฯ รับมอบกล้าไม้ “ต้นตะเคียนทอง”  เนื่องในวันต้นไม้ประจำปีของชาติ พ.ศ. 2564  พร้อมเชิญชวนประชาชนร่วมกันปลูกต้นไม้ลดผลกระทบสิ่งแวดล้อมและให้สภาพอากาศดีขึ้น
วันอังคารที่ 25 พฤษภาคม 2564
นายกฯ รับมอบกล้าไม้ “ต้นตะเคียนทอง”  เนื่องในวันต้นไม้ประจําปีของชาติ พ.ศ. 2564  พร้อมเชิญชวนประชาชนร่วมกันปลูกต้นไม้ลดผลกระทบสิ่งแวดล้อมและให้สภาพอากาศดีขึ้น
นายกรัฐมนตรี รับมอบกล้าไม้ “ต้นตะเคียนทอง”  เนื่องในวันต้นไม้ประจําปีของชาติ พ.ศ. 2564  พร้อมเชิญชวนประชาชนร่วมกันปลูกต้นไม้ลดผลกระทบสิ่งแวดล้อมและให้สภาพอากาศดีขึ้น
วันนี้ (25 พ.ค.64) เวลา 08.00 น. นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และนายอดิศร นุชดํารง อธิบดีกรมป่าไม้ เข้าพบเพื่อมอบกล้าไม้ เนื่องในวันต้นไม้ประจําปีของชาติ พ.ศ. 2564 สําหรับเป็นผู้นําและเชิญชวนประชาชนในการร่วมกันปลูกต้นไม้ โดยมีนายดิสทัต โหตระกิตย์ เลขาธิการนายกรัฐมนตรี เข้าร่วมด้วย ณ ห้องสีม่วง ตึกไทยคู่ฟ้า ทําเนียบรัฐบาล
รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวว่าคณะรัฐมนตรีมีมติเมื่อวันที่ 31มกราคม 2532 กําหนดให้วันวิสาขบูชาของทุกปีเป็น “วันต้นไม้ประจําปีของชาติ” เพื่อให้ประชาชนและหน่วยงานภาคส่วนต่าง ๆ มีส่วนร่วมในการฟื้นฟูทรัพยากรป่าไม้ของชาติ เช่น การปลูกต้นไม้ ซึ่งช่วยป้องกันและลดผลกระทบจากการเปลี่ยนแปลงทางสภาพภูมิอากาศ ลดมลภาวะเป็นพิษจากฝุ่นและหมอกควัน โดยในปีนี้“วันต้นไม้ประจําปีของชาติ” ตรงกับวันที่ 26 พฤษภาคม 2564 จึงถือโอกาสนี้มอบต้นกล้าไม้ “ต้นตะเคียนทอง” ให้กับนายกรัฐมนตรี รวมถึงมอบต้นกล้าไม้อื่น ๆ ให้กับรองนายกรัฐมนตรีและรัฐมนตรีด้วย เพื่อจะได้นําไปปลูกต่อไป โดยต้นกล้าไม้ต่าง ๆ ดังกล่าวได้ผ่านพิธีเจริญพระพุทธมนต์เป็นต้นไม้ศักดิ์สิทธิ์และได้มอบแจกจ่ายให้ประชาชนไปส่วนหนึ่งแล้ว
นายกรัฐมนตรีขอบคุณกระทรวงทรัพยากรธรรมชาติและสิ่งแวดล้อมที่เป็นหลักในการปลูกต้นไม้ ซึ่งต้นไม้เป็นส่วนสําคัญในการรักษาโลก สอดคล้องกับนโยบายของรัฐบาลในเรื่องการลดผลกระทบจากสิ่งแวดล้อมและการเปลี่ยนแปลงของสภาพภูมิอากาศต่าง ๆ ซึ่งมีแผนแม่บททั้งในระยะสั้นและระยะยาว และกิจกรรมต่าง ๆ รองรับในการร่วมกันปลูกต้นไม้ โดยสิ่งสําคัญที่สุดของการปลูกต้นไม้คือทําให้อากาศและสภาพแวดล้อมดีขึ้น ขณะนี้กําลังให้มีการหารือร่วมกันเพื่อพิจารณาถึงการที่จะประเทศไทยและประเทศเพื่อนบ้านมาปลูกต้นไม้ร่วมกัน โดยอาจพิจารณาให้ปลูกในบริเวณชายแดน ซึ่งจะเป็นการสร้างความร่วมมือในประเทศอาเซียนด้วยกันตามนโยบาย Thailand Plus One รวมถึงการลดการเผาซึ่งเป็นปัญหาที่ส่งผลกระทบต่อสภาพอากาศและสิ่งแวดล้อม ทั้งนี้ ขอให้มีการรณรงค์เชิญชวนประชาชนมาร่วมกันปลูกป่าให้มากขึ้นเพื่อลดผลกระทบดังกล่าว นายกรัฐมนตรียังได้ให้คําแนะนําในการเตรียมต้นกล้าที่เหมาะสมสําหรับการปลูก ต้องมีขนาดความสูงเกิน 1 เมตรโดยประมาณ ซึ่งจะช่วยลดการตายของต้นไม้ได้พร้อมให้กระทรวงทรัพยากรธรรมชาติและสิ่งแวดล้อมเตรียมกล้าไม้ให้เพียงพอสําหรับการปลูกด้วย
โอกาสนี้ นายกรัฐมนตรี ได้อวยพรให้การดําเนินกิจกรรมและโครงการในการปลูกต้นไม้ของกระทรวงทรัพยากรธรรมชาติและสิ่งแวดล้อมประสบผลสําเร็จตามเป้าหมายที่กําหนดไว้ด้วยดี รวมถึงโครงการและกิจกรรมปลูกต้นไม้และปลูกป่าเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ภายใต้ชื่อ “รวมใจไทย ปลูกต้นไม้เพื่อแผ่นดิน” สืบสานการปลูกต้นไม้ สู่ 100 ล้านต้น ด้วย
------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ธอส. มอบน้ำดื่ม 20,000 ขวด ให้หน่วยความร่วมมือบริการฉีดวัคซีนโควิด-19 กรุงเทพมหานคร-หอการค้าไทย
วันอังคารที่ 25 พฤษภาคม 2564
ธอส. มอบน้ําดื่ม 20,000 ขวด ให้หน่วยความร่วมมือบริการฉีดวัคซีนโควิด-19 กรุงเทพมหานคร-หอการค้าไทย
ธอส.สนับสนุนน้ําดื่มจํานวน 20,000 ขวด และหน้ากากอนามัยพร้อมสายคล้องให้แก่หน่วยความร่วมมือบริการฉีดวัคซีนโควิด-19 กรุงเทพมหานคร-หอการค้าไทย ณ มหาวิทยาลัยหอการค้าไทย เพื่ออํานวยความสะดวกแก่บุคลากรทางการแพทย์และประชาชนที่เข้ารับการฉีดวัคซีนโควิด-19
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า จากสถานการณ์การแพร่ระบาดของโรคโควิด-19 ระลอกใหม่ ในหลายพื้นที่ทั่วประเทศ รวมทั้งกรุงเทพมหานคร ที่มีจํานวนผู้ติดเชื้อเพิ่มสูงขึ้น กรุงเทพมหานคร จึงได้เตรียมความพร้อมให้บริการฉีดวัคซีนทันทีที่ได้รับจัดสรร โดยร่วมมือกับหอการค้าแห่งประเทศไทย เปิดหน่วยความร่วมมือบริการฉีดวัคซีนทั่วพื้นที่ กทม. โดยมีเป้าหมายจัดหาสถานที่สําหรับให้บริการฉีดวัคซีน 25 แห่ง เพื่อให้เพียงพอต่อการรองรับประชาชนที่เข้ารับการฉีดวัคซีนเป็นจํานวนมากนั้น และเพื่อเป็นการอํานวยความสะดวกให้แก่บุคลากรทางการแพทย์และประชาชนที่มารอรับการฉีดวัคซีนโควิด-19 ธนาคารอาคารสงเคราะห์ จึงได้ร่วมสนับสนุนน้ําดื่มของธนาคาร จํานวน 20,000 ขวด ให้แก่หน่วยความร่วมมือบริการฉีดวัคซีนโควิด-19 กรุงเทพมหานคร-หอการค้าไทย ณ มหาวิทยาลัยหอการค้าไทย โดยได้รับเกียรติจาก พลตํารวจเอก อัศวิน ขวัญเมืองผู้ว่าราชการกรุงเทพมหานคร นายกลินท์ สารสิน นายกสภามหาวิทยาลัยหอการค้าไทย และผู้ช่วยศาสตราจารย์ ดร.ธนวรรธน์ พลวิชัย อธิการบดีมหาวิทยาลัยหอการค้าไทย กรรมการธนาคาร เป็นผู้รับมอบจาก นางสาวธิดาพร มีกิ่งทอง ผู้ช่วยกรรมการผู้จัดการ สายงานสนับสนุน และรักษาการ รองกรรมการผู้จัดการ กลุ่มงานปฏิบัติการ ธอส. ผู้แทนธนาคาร ซึ่งมหาวิทยาลัยหอการค้าไทย เป็น 1 ใน 25 สถานที่ฉีดวัคซีนนอกโรงพยาบาล สามารถรองรับประชาชนที่มารับบริการฉีดวัคซีนโควิด-19 ได้ถึง 2,000-2,500 คนต่อวัน
สําหรับกิจกรรมดังกล่าวถือเป็นส่วนหนึ่งของการสนับสนุนช่วยเหลือสังคมไทยสู้ภัยโควิด-19 ที่ ธอส. ดําเนินการมาอย่างต่อเนื่อง อาทิ การสนับสนุนงบประมาณจํานวน 2,000,000 บาท ให้แก่โรงพยาบาลธรรมศาสตร์เฉลิมพระเกียรติสําหรับจัดสร้างหอผู้ป่วยไอซียูความดันลบแบบห้องแยกที่ใช้ในการรักษาผู้ป่วยวิกฤตที่มีอาการรุนแรง และส่งมอบน้ําดื่มธนาคารจํานวน 20,000 ขวด การสนับสนุนงบประมาณ 1,000,000 บาท ให้แก่กระทรวงการพัฒนาสังคมและความมั่นคงของมนุษย์ (พม.) ช่วยเหลือประชาชนกลุ่มเปราะบางในพื้นที่ กทม. กับกิจกรรม “เรามีเรา” และหน้ากากอนามัยพร้อมสายคล้องจํานวน 10,420 ชุด การสนับสนุนงบประมาณจํานวน 300,000 บาท ให้แก่โรงพยาบาลราชวิถี จัดสร้างไอซียูสนามที่ใช้รองรับการรักษาผู้ป่วยวิกฤตที่มีอาการรุนแรง และส่งมอบหน้ากากอนามัยพร้อมสายคล้องรวมถึงน้ําดื่ม
ของธนาคารจํานวน 5,000 ขวด ส่งมอบน้ําดื่มธนาคารจํานวน 15,600 ขวด หน้ากากอนามัยและสายคล้อง พร้อมด้วยอาหารจํานวน 500 กล่อง ให้แก่สถาบันบําราศนราดูร มอบเก้าอี้จํานวน 500 ตัว ให้แก่โรงพยาบาลเวชการุณย์รัศมิ์ เพื่อรองรับผู้ป่วยที่มารับบริการเป็นจํานวนมาก ส่งมอบถุงยังชีพ ธอส. ให้แก่ เขตห้วยขวาง เพื่อนําไปช่วยเหลือประชาชนที่ได้รับผลกระทบ เช่น ชุมชนวัดอุทัยธาราม ซึ่งเป็นชุมชนใกล้ธนาคาร รวมถึงสนับสนุนน้ําดื่มและอาหารกลางวัน ให้หน่วยงานสําคัญต่าง ๆ อาทิ สถานพยาบาล สถานศึกษา และวัด เป็นต้น ซึ่งสอดคล้องกับนโยบายการแสดงความรับผิดชอบต่อสังคมและสิ่งแวดล้อม หรือ CSR ของธนาคาร ด้วยความห่วงใยและตระหนักถึงปัญหาความเดือดร้อนของประชาชน อีกทั้งเป็นการสร้างจิตสํานึกในการเป็นจิตอาสาเพื่อช่วยเหลือสังคมให้ดียิ่งขึ้นต่อไป